
   Către,

            Biroul Permanent al Camerei Deputaţilor

Vă înaintăm, alăturat, raportul asupra proiectului  de Lege privind instituirea zilei de 14 septembrie -Ziua Națională a Constructorului,transmis Comisiei pentru administraţie publică şi amenajarea teritoriului pentru examinare pe fond, în procedură obișnuită cu adresa nr. Plx.538 din 15 octombrie 2018.
Președinte,
Florin-Claudiu ROMAN

rAPORT 
asupra proiectului de Lege privind instituirea zilei de 14 septembrie-Ziua Națională a Constructorului
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare Comisia pentru administraţie publică şi amenajarea teritoriului a fost sesizată spre dezbatere în fond, în procedură obișnuită asupra proiectului de Lege privind instituirea zilei de 14 septembrie -Ziua Națională a Constructorului, , transmis cu adresa nr. Plx. 538 din 15 octombrie 2018 şi înregistrat cu nr.4c-7/ 465 din 16 octombrie 2018.
Senatul, în calitate de primă Cameră sesizată, a adoptat proiectul de Lege în şedinţa din 10 octombrie 2018,cu respectarea prevederilor art.76 alin (2) din Constituţia României, republicată.

Camera Deputaţilor este Cameră decizională, potrivit prevederilor art.75 alineatele (1) și (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare.

La întocmirea prezentului raport  Comisia pentru administraţie publică şi amenajarea teritoriului a avut în vedere:
·   avizul favorabil al Consiliului Legislativ (nr.515/ 30.05.2018)
·   punctul de vedere al Guvernului: Parlamentul va decide asupra oportunității adoptării acestei inițiative legislative.


Proiectul de Lege are ca obiect de reglementare instituirea zilei de 14 septembrie ca "Ziua națională a constructorului". Ziua națională a constructorului  va fi marcată de autoritățile administrației publice centrale și locale, precum și de către organizațiile neguvernamentale, care vor organiza manifestări și acțiuni publice dedicate sărbătorii acestei zile. Această zi reprezintă data la care a fost inaugurat cel mai mare pod din Europa continentală a anilor 1895 şi al treilea ca lungime din lume (4087,95 m ), podul Feteşti - Cernavodă cunoscut sub numele de „Podul Anghel Saligny ” sau „Podul Carol I".
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru administrație publică și amenajarea teritoriului  au examinat proiectul de lege în ședința din  30 octombrie 2018. 

Din numărul total de 23 membri ai Comisiei pentru administraţie publică şi amenajarea teritoriului au participat la şedinţă  20 deputaţi.
La dezbaterile care au avut loc în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare au participat în  calitate de invitați: doamna Roxana Mînzatu-inițiator, deputat Grupul parlamentar al PSD și domnul Ciprian Lucian Roșca, Secretar de stat-Ministerul Dezvoltării Regionale și Administrației Publice. 
În urma dezbaterilor şi a opiniilor exprimate, membrii Comisiei pentru administraţie publică şi amenajarea teritoriului au hotărât  cu unanimitate de voturi întocmirea unui raport de adoptare a proiectului de Lege mai  sus menţionat  în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

